רחל יהודית ספיר-וילצ'יק

רחל יהודית ספיר וילצ'יק (1901–1950) הייתה רופאת נשים, מנהלת מחלקת יולדות בבית החולים על שם שוויצר (1934–1948).

ביוגרפיה

ספיר-וילצ'יק נולדה למתילדה (לבית פוריעס) ולד"ר יוסף ספיר. בשנת 1926 סיימה את לימודי הרפואה בבזל ועלתה לארץ ישראל. הוריה עלו לארץ-ישראל בשנת 1925.

ספיר-וילצ'יק עבדה כרופאה בבית החולים הדסה, ומשם עברה לבית החולים הדסה בצפת.

בין השנים 1930–1932 השתלמה ספיר-וילצ'יק בגיניקולוגיה.

בין השנים 1934–1948 ניהלה ספיר-וילצ'יק את מחלקת היולדות בבית החולים ע"ש שוויצר בטבריה.

לאחר נישואיה לאנדרה וילצ'יק, נולד בנה הבכור דני, בשנת 1933, ובשנת 1936 נולדה בתה אילנה.

בתקופת מלחמת העולם השנייה, התגייס בעלה לצבא הבריטי והילדים עברו לקבוצת כנרת. המשפחה שבה והתאחדה לאחר המלחמה.

לאחר כיבוש טבריה במלחמת העצמאות עברה המשפחה לקריית מוצקין.

ספיר-וילצ'יק נפטרה ב-1950.

משפחתה
אביה הד"ר יוסף ספיר, (1869–1935) יליד קישינוב, היה יושב ראש של האגודות הציוניות באודסה, סיים למודי רפואה במונפלייה.

ספיר השתתף בקונגרס הציוני הרביעי, בקונגרס הציוני החמישי, בקונגרס הציוני השישי ועד הקונגרס הציוני ה-12.

בשנת 1925 עלה ספיר לארץ ישראל וניהל את מחלקת היולדות בבית חולים ביקור חולים.

אמה מתילדה הייתה פסנתרנית.

אחיה ברוך ספיר (1909–1976) היה אדריכל וחוקר ארץ ישראל. על שמו רחוב ביפו "רח' האדריכל ברוך ספיר".

בנה הפרופ' דני גור, היה כירורג לב, ובתה היא הפסלת אילנה גור.

ראו גם
 נשים חלוצות במקצועות כירורגיים ביישוב ובמדינת ישראל

לקריאה נוספת
 הארץ 28 באוקטובר 1932, גיליון 4033, עמוד 1

הערות שוליים

רופאות ביישוב
רופאים ביישוב
סגל מרכז רפואי הדסה
סגל בית החולים רבקה זיו
סגל בית החולים על שם שוויצר
נשות העלייה הרביעית
אנשי העלייה הרביעית
טבריה: אישים
רפואה בישראל: נשים חלוצות
גינקולוגיות ישראליות
גינקולוגים ישראלים
ישראליות שנולדו ב-1901
ישראלים שנולדו ב-1901
ישראליות שנפטרו ב-1950
ישראלים שנפטרו ב-1950